***Приложение № 12***

***ИЗИСКВАНИЯ ЗА ГАРАНЦИЯ ЗА АВАНСОВО ПЛАЩАНЕ***

***ПОД ФОРМАТА НА ЗАСТРАХОВКА***

**1.** Застрахователната полица, както и всеки издаден към нея добавък/ анекс, да е в оригинал с подпис и печат на застрахователя и указани данни на Застрахователя, Застрахования (в качеството и на Застраховащ, тъй като заплаща застрахователната премия) и Бенефициента. Допуска се да бъде издадена застрахователна полица с няколко екземпляра от нея със статут на оригинали.

ДА ДРВВЗ е Бенефициент по застрахователната полица.

**2.** Застрахователната полица да е издадена от застраховател по смисъла на чл. 12 от Кодекса за застраховането (бр. 102 на ДВ от 29.12.2015г.).

**3.** Всички разходи за избор на Застраховател, сключване на застраховката и заплащане на застрахователната премия са за сметка Застрахования (изпълнител по договора за строителство).

**4.** Застрахователната премия да е платена от Застрахования еднократно в пълен размер.

**5.** При пълно или частично неизпълнение на задълженията от страна на Изпълнителя по договора, за изпълнение на всяко конкретно възлагане Застрахователят неотменимо и безусловно е длъжен да изплати на Бенефициента посочената в издаденото от последния Искане (подписано и подпечатано) за плащане сума, в рамките на застрахователната сума в застрахователната полица по конкретното възлагане.

Плащането да е в срок до 15 календарни дни след получаване на първо надлежно Искане за плащане от Бенефициента по застрахователната полица, удостоверяващо, че изпълнителят (застрахован по застрахователната полица) не е изпълнил частично или изцяло задълженията си по договора за доставка/услуга/строителство, независимо от евентуални възражения на изпълнителя.

Искането за плащане от Бенефициента е единственият документ, въз основа на който Застрахователят ще изплаща обезщетението.

Основно покритие по застраховката е неизпълнение на задълженията от страна на Изпълнителя по договора за доставка/услуга/строителство (застрахован по застрахователната полица, за което Бенефициент по застрахователната полица е платил авансово' финансови средства.

Изключени от покритие са сумите, които представляват искания на Бенефициента за плащане на неустойки и лихви, както и други вреди, които не са упоменати в полицата и не представляват по същество обезпечаване на авансово платените финансови средства.

**6.** При договорена възможност за частично/поетапно/изпълнение на договора за доставка/услуга/строителство, може да се редуцира размерът на застрахователната сума, посочен в застрахователната полица. Редуцирането може да се извърши в застрахователната полица само след писмено подписано и подпечатано уведомление от Бенефициент по застрахователната полица към Застрахователя за изпълнение на съответна част от договора и възможност за редуциране на застрахователната сума.

**7.** При удължаване срока на гаранцията, Изпълнителят по договора за строителство е длъжен да представи добавък/анекс към застрахователната полица, в който да е точно и ясно записано, че с добавъка/анекса се удължава, само и единствено срокът на застрахователното покритие и всички останали условия по застрахователната полица остават непроменени.

При представяне нанова застрахователна полица, същата следва да влиза в сила от деня, следващ изтичане на предишната застрахователна полица, като всички останали изисквания към нейното съдържание се запазват.'

**8.** Самоучастие на Застрахования по застрахователната полица не се допуска.

**9.** Всички права и задължения на Застрахователя, Застрахования и Бенефициента да бъдат изписани в пълен обем в полицата, без позоваване на такива в други документи,

**10.** При регламентиране в полицата на условията за- прекратяване на покритието по дадена полица, покритието да се прекратява при настъпване на най-ранното от следните обстоятелства:

**10.1.** изтичане срока на застрахователната полица, съответно на издадените към нея добавъци/анекси за удължаването й (ако има такива);

**10.2.** връщане на оригинала на застрахователната полица от Бенефициента на Застрахователя с писмено уведомление от Бенефициента до Застрахователя,

**11.** Застрахованият има право да предостави на Застрахователя копие на сключения с ДА ДРВЗЗ договор за строителство и всички други необходими документи свързани с него, с изключение на тези, които съдържат класифицирана информация или друга информация защитена със закон.

**12.** Проектът на полица се съгласува предварително от Бенефициента преди приемане на застрахователната полица като гаранция за авансово плащане.